CIROGRAPHUM In nomine Patris et Filii et Spiritus Sancti. Ego Odo Dei gratia Burgundię dux omnibus sanctę ęcclesię filiis. Anno ab Incarnatione Domini M C LI Humbertus Arnaldus de Divione et mater eius collaudantibus fratribus Humberti et sorore ipsius et Odone marito eiusdem per manum Haimonis Rufi de Divione et Werrici de Vergiaco dedit pro remedio animę suę et parentum suorum domui Cistercii in ius perpetuę possessionis quicquid habebat in territorio Tarsullę in terris, silvis, aquis, pratis, pascuis, preter particulam quę dicitur de Feis acceptis pro hoc dono CCC solidis et tribus sextariis frumenti et totidem avenę qui eo tempore quatuor libras vel eo amplius valebant. Retinuit preterea censum annuum sex sextariorum frumenti et totidem avenę quale in ipsa terra nasceretur aut quale in Britiniaco si apud Tarsullam non inveniretur eius mensurę qua anno illo Divionenses in emptionibus et venditionibus publicis utebantur. Hoc pacto ut si Humbertus vel successor eius per se vel per nuntium suum notum eo die apud Tarsullam ab illo qui tunc esset magister grangię requireret et si per culpam predicti magistri non persolveretur postea redderetur cum lege trium solidorum si eam exigeret. Censum vero XII solidorum persolvendum retinuit crastina die Omnium Sanctorum in nundinis Divionis. Pactus est propterea predicti doni guarantiam se omnino portaturum. Huius doni testes sunt : Willermus abbas de Maceriis et Willermus monachus eius et Rotbertus Girbertus monachus Cistercii, et milites Hugo frater ducis, Wido de Vergiaco, Josbertus vicecomes de Divione, Wido de Monte Regali et Cain frater eius et Willermus de Urgel et Wiardus frater Haimonis de Divione, Odo de Escherei. Donum hoc iteratum est anno eodem coram me Odone tunc duce Burgundie presentibus his testibus : Willermo abbate de Maceriis, Walanno et Rotberto monachis, militibus Wiardo de Marmeesse, Haimone Rufo, Petro dapifero, Humberto decano de Belne, Bono Amico preposito de Divione, Hugone de Marmeesse. Item hoc donum Humbertus Arnaldus et Odo sororius eius fecerunt in capitulo Cistercii in manu Gotsewini abbatis. Hoc pactum utriusque partis ego Odo Burgundię dux sigilli mei impressione confirmo.